stanford-oval/wikipedia huggingface dataset:
Allochiria
Dyschiria > Achiria

Achiria (acheiria) เรียกอีกอย่างหนึ่งว่า simple allochiria หมายถึงการไม่สามารถบอกซีกร่างกายที่เกิดความรู้สึก
โดยมีองค์ประกอบในระบบรับความรู้สึก (sensory) การเคลื่อนไหว (motor) และการระลึกรู้ความรู้สึกของตนเอง (introspective)
ในการรับความรู้สึก สิ่งเร้าที่กระทบกับส่วนที่เสียหายจะไม่ทำให้รู้ซีกของร่างกาย
ในการเคลื่อนไหว ถ้าบอกให้คนไข้ขยับแขนขาที่เป็นประเด็น คนไข้จะไม่สามารถทำได้โดยไม่บอกโดยวิธีอื่น ๆ นอกเหนือจากคำว่าซ้ายขวา
เหตุผลก็อาจคือ คนไข้ได้เสียความรู้เกี่ยวกับความหมายของคำเหล่านี้โดยสิ้นเชิง หรือโดยเกี่ยวกับเหตุการณ์ทั้งหมดที่เนื่องกับแขนขาที่เป็นประเด็น
ในการระลึกรู้ คนไข้จะระลึกถึงสิ่งเร้าที่มากระทบซีกร่างกายที่เป็นปัญหาไม่ได้
แล้วบอกว่า แม้เขาจะรู้ว่ามีส่วนนี้ แต่ก็ไม่รู้สึก
Dyschiria > Allochiria

อาการของ Allochiria (allocheiria) ก็คือ เมื่อสิ่งเร้าปรากฏที่ร่างกายซีกหนึ่ง แต่กลับรู้สึกย้ายที่ไปยังซีกร่างกายตรงกันข้ามจุดเดียวกัน
โดยมีอาการในการรับความรู้สึก (sensory) การเคลื่อนไหว (motor) และการระลึกรู้ความรู้สึกของตนเอง (introspective)
ในกรณีการรับความรู้สึก จุดที่ย้ายที่ในซีกตรงข้ามจะมีลักษณะสมมาตรอย่างสมบูรณ์กับจุดที่ถูกจริง ๆ เป็นอาการที่ทำให้มักเสนอว่า allochiria เป็นเพียงแค่ความปั่นป่วนในการกำหนดตำแหน่งความรู้สึกเท่านั้น
ในกรณีการเคลื่อนไหว ถ้าให้คนไข้เคลื่อนไหวซีกที่มีปัญหา
เขาจะเคลื่อนไหวซีกตรงข้ามโดยรู้สึกว่า ตนเองกำลังขยับเหมือนตามที่บอก
ในกรณีการระลึกรู้ความรู้สึก คนไข้จะสามารถระลึกถึงความรู้สึกว่าซีกไหน เฉพาะเมื่อเร้าหรือขยับอวัยวะซีกตรงข้ามที่ไม่มีปัญหา
Dyschiria > Synchiria

Synchiria (syncheiria) เป็นรูปแบบหนึ่งของ dyschiria ที่สิ่งเร้าซึ่งกระทบกับด้านหนึ่งของร่างกาย คนไข้จะรู้สึกทั้งสองซีก
โดยมีอาการในการรับความรู้สึก (sensory) การเคลื่อนไหว (motor) และการระลึกรู้ความรู้สึกของตนเอง (introspective)
ในการรับความรู้สึก การมีสิ่งเร้ากระทบอวัยวะที่มีปัญหา จะทำให้เกิดความรู้สึกพร้อม ๆ กันทั้งสองซีกของร่างกายตามจุดที่กระทบ 
ในการเคลื่อนไหว ถ้าให้คนไข้ขยับส่วนที่มีปัญหา คนไข้จะขยับทั้งสองด้านแม้จะรู้สึกเหมือนขยับข้างที่มีปัญหาข้างเดียว
ในการระลึกรู้ความรู้สึก คนไข้จะไม่สามารถรู้ข้างได้นอกเหนือจากความรู้สึกที่มาจากสองข้างพร้อม ๆ กัน
ประสบการณ์

มีคนไข้หลายกรณีที่แสดงอาการ allochiria
ในการสร้าง/วาดภาพ คนไข้จะย้ายสิ่งที่อยู่ด้านซ้ายไปด้านขวา แต่จะไม่เห็นหรือแก้ปัญหานี้
คนไข้บางส่วนจะแสดงอาการเมื่อลอกหรือวาดรูปนาฬิกาจากความจำ
ความบกพร่องบางอย่างอาจทำให้คนไข้สร้าง/วาดสิ่งที่อยู่ด้านซ้ายขวาไปยังด้านเดียวกัน
เช่น คนไข้อาจเขียนหลักชั่วโมงของนาฬิกาทั้งหมดให้อยู่ทางซีกขวา
แต่ก็ยังมีการย้ายที่แบบอื่น ๆ เมื่อคนไข้วาดรูปเช่นนี้
รูปที่เห็นเป็นตัวอย่างการวาดภาพนาฬิกาของคนไข้ภาวะละเลยกึ่งปริภูมิที่มีอาการ allochiria
คนไข้ไม่วาดด้านซ้ายของนาฬิกา
แม้คนไข้จะบอกได้ว่า นาฬิกามีหน้าปัดข้างซ้าย แต่ก็ไม่สามารถบอกได้ว่า รูปที่วาดไม่สมบูรณ์
ซึ่งแสดงนัยว่า การวาดภาพอาจสามารถใช้จำแนกความเสียหายจากรอยโรคในสมอง ไม่ใช่แค่บอกว่าคนไข้มีภาวะสมองเสื่อม
การวินิจฉัย

เมื่อวินิจฉัยอาการ allochiria สำคัญที่จะพิจารณาทั้งการรับความรู้สึก (sensory) และการเคลื่อนไหว (motor) ที่เนื่องกับอาการ
เพราะถ้าไม่กำหนดอาการต่าง ๆ ให้ดีพอ อาจจะมองข้ามหรือตีความหมายผิดเพราะยังมีอาการต่าง ๆ ที่ไม่รู้
ตัวอย่างที่มีน้อยอย่างหนึ่งในการแพทย์ ซึ่งมีเหตุจากการไม่รู้อะไรง่าย ๆ ไม่กี่อย่าง โดยไม่เกี่ยวกับวิจารณญาณ
คือ แพทย์พยาบาลได้มองข้ามรายละเอียดความรู้สึก เมื่อตรวจสอบว่าคนไข้กำหนดตำแหน่งความรู้สึกได้หรือไม่
คือไม่ได้ถามโดยตรงว่า ความรู้สึกอะไรที่ไหนย้ายที่
ซึ่งเป็นสถานการณ์ที่เป็นไปได้เมื่อคนไข้มีอาการ allochiria แต่ไม่มีปัญหารับรู้ความรู้สึกหรือกำหนดตำแหน่งที่รู้สึก
และเมื่อแม้คนไข้กล่าวถึงซีกร่างกายที่ผิดพลาด ก็คิดว่าคนไข้พูดพลาดและไม่ตรวจสอบให้ยิ่ง ๆ ขึ้น
สืบเนื่องกับการเคลื่อนไหว อาการสามารถกำหนดผิดได้เพราะลักษณะต่าง ๆ อาจไม่ค่อยชัดเจน
และถ้าไม่วิเคราะห์พิจารณาให้ดี อาการอาจจะดูเหมือนความซุ่มซ่ามหรือความอ่อนแอเท่านั้น
นอกจากนั้น เมื่อคนไข้บ่นถึงความอ่อนแอและความงุ่มง่ามของซีกร่างกายที่เป็นปัญหา การตรวจอาจยืนยันคำบ่นนี้ แล้วจึงกำหนดความบกพร่องในการเคลื่อนไหวอย่างผิด ๆ ว่าเป็นอะไรที่ตั้งใจทำและมีเฉพาะในบริบทนี้
จนกระทั่งคนไข้กล่าวว่า เขาไม่รู้ว่าสิ่งเร้ามากระทบกับซีกไหนของร่างกาย จึงจะกำหนดได้ว่า มีอาการ allochiria โดยเป็นกรณีที่ยังรู้สึกได้โดยปกติ
ทฤษฎี

มีทฤษฎีหลายอย่างเกี่ยวกับอาการของ allochiria
ทฤษฎีปัจจุบันที่ยอมรับกันอย่างกว้างขวางที่สุดคือ Hammond’s Theory
ซึงสมมุติว่า ใยประสาทรับความรู้สึกเกือบทั้งหมดจะข้ามไขว้ทแยงไปยังอีกซีกหนึ่งของร่างกาย
เขาสรุปว่า เมื่อเกิดรอยโรคที่ไขสันหลังด้านหลัง (posterior) ข้างหนึ่ง สัญญาณความรู้สึกก็ยังส่งไปถึงซีกสมองข้างเดียวกัน และดังนั้น จึงรู้สึกเหมือนกับความรู้สึกยังมาจากซีกตรงข้ามของร่างกาย
แฮมมอนด์ก็กล่าวด้วยว่า ถ้ามีรอยโรคข้างเดียวอีกข้างหนึ่งในระดับที่สูงกว่ารอยโรคแรก
ความรู้สึกที่ส่งไปยังซีกสมองผิดข้าง ก็จะเจออุปสรรคอีกอันหนึ่งแล้วกลับส่งไปหาซีกสมองที่ถูกข้าง
Allochiria จะเกิดเท่ากันไม่ว่าจะเป็นเพราะรอยโรคแบบข้างเดียวหรือสองข้าง ตราบเท่าที่เป็นแบบไม่เท่ากัน (asymmetrical)
ซึ่งตรงกับ Huber’s theory ซึ่งสมมุติว่า การเกิดขึ้นของรอยโรคใหม่ในด้านตรงกันข้ามจากรอยโรคแรก จะทำให้ส่งสัญญาณกลับไปถึงเป้าหมายดังเดิม
อาการสามารถหายไปได้เนื่องจากปัญหาที่เป็นรอยโรคและที่เส้นประสาทกลับดีขึ้น
ดูเพิ่ม

ภาวะละเลยกึ่งปริภูมิ
ภาวะเสียการระลึกรู้
เชิงอรรถและอ้างอิง

1 2  Halligan, P. W., Marshall, J., & Wade, D. (1992). S2CID 10770474.
1 2 3  Lepore, M., Conson, M., Grossi, D., & Trojano, L. (2003). On the different mechanisms of spatial transpositions: a case of representational allochiria in clock drawing. Neuropsychologia, 41 (10), 1290–1295. doi:10.1016/s0028-3932(03)00062-9 .
1 2 3 4 5 6  Meador KJ, Allen ME, Adams RJ, Loring DW (1991). "ALLOCHIRIA VS ALLESTHESIA - IS THERE A MISPERCEPTION". Archives of Neurology. 48 (5): 546–549. doi:10.1001/archneur.1991.00530170110029.
↑  Halligan, P. W., Marshall, J., & Wade, D. (August 1992). Left on the right: Allochiria in a case of left visuo-spatial neglect.Journal of Neurology, Neurosurgery, and Psychiatry, 55 (8), 717–719. PMID 1527545. doi:10.1136/jnnp.55.8.717., Jones, E. (21 September 1907). The clinical significance of Allochiria. The Lancet, 170 (4386): 830–832. doi:10.1016/S0140-6736(00)50066-X.
↑  Young, RR; Benson, DF (April 1992). "WHERE IS THE LESION IN ALLOCHIRIA. [Letter]". Archives of Neurology. 49 (4): 348–349. doi:10.1001/archneur.1992.00530280028013.
1 2 3 4 5 6 7 8 9 10 11 12 13 14  Jones E. (January 1908). The precise diagnostic value of allochiria. Bravis. Brain, 30 (4),490–532. doi:10.1093/brain/30.4.490.
1 2  Marcel, A., Postma, P., Gillmeister, H., Cox, S., Rorden, C., Nimmo-Smith, I., et al. (2004). Migration and fusion of tactile sensation - premorbid susceptibility to allochiria, neglect and extinction? [Article]. Neuropsychologia, 42 (13), 1749–1767. doi:10.1016/j.neuropsychologia.2004.04.020 .
↑  Gonzalo-Fonrodona (February 2007). "Inverted or tilted perception disorder." REV NEUROL 44 (3) : 157–165. PMID 17285521.
↑  Stewart, TG. (6 January 1894). A clinical lecture on a case of perverted localization of sensation or allachaesthesia. BMJ. 1 (1723): 1–4. PMID 20754592. doi:10.1136/bmj.1.1723.1.
↑  Mario F. Mendez, J. W. Y. C. (June 2009). "Epilepsy partialis continua with visual allesthesia." Journal of Neurology 256 (6) : 1009–1011. PMID 19240953. doi:10.1007/s00415-009-5031-8.
↑  Kim, H. Y. S. C. E. Y.-L. D. (2010). "Context-bounded Refinement Filter Algorithm: Improving Recognizer Accuracy of Handwriting in Clock Drawing Test." Visual Representations and Reasoning 53–60. S2CID 8573411.
↑  Lancet, Lepore, M., Conson, M., Ferrigno, A., Grossi, D., & Trojano, L. (October 2004). Spatial transpositions across tasks and response modalities: Exploring representational allochiria. [Article]. Neurocase, 10 (5), 386–392. PMID 15788277. doi:10.1080/13554790490892275.
แหล่งข้อมูลอื่น

Trojano, L., Grossi, D., & Flash, T. (2009). Cognitive neuroscience of drawing: Contributions of neuropsychological, experimental and neurofunctional studies. [Editorial Material]. Cortex, 45 (3), 269–277. doi:10.1016/j.cortex.2008.11.015
Kolb, B., & Whishaw, I. (1990). Fundamentals of human neuropsychology. Freeman: New York. OCLC 20356841. ISBN 9780716719731.
Leon Y. Deouell, D. D., Donatella Scabini, Nachum Soroker, Robert T Knight (March 2008). "No Disillusions in Auditory Extinction: Perceiving a Melody Comprised of Unperceived Notes." Front Hum Neurosci. 1 (15): 1–15. PMID 18958228. doi:10.3389/neuro.09.015.2007.
Pia, L., A. Folegatti, et al. (March 2009). "Are drawing perseverations part of the neglect syndrome?" Cortex 45 (3): 293–299. PMID 18708186. doi:10.1016/j.cortex.2007.11.015.
Blom, Jan Dirk. A Dictionary of Hallucinations, Springer, December 24, 2009. ISBN 978-1-4419-1222-0.
Heath, M., Maraj, A., Maddigan, M., & Binsted, G. (2009). The Antipointing Task: Vector Inversion Is Supported by a Perceptual Estimate of Visual Space. Journal of Motor Behavior, 41 (5), 383–392. Retrieved from Psychology and Behavioral Sciences Collection database. doi:10.3200/35-08-016.
Spatial Transpositions Across Tasks and Response Modalities: Exploring Representational Allochiria, Taylor & Francis, doi:10.1080/13554790490892275, เก็บจากแหล่งเดิมเมื่อ 2012-12-16, สืบค้นเมื่อ 2017-11-05
What is Unilateral Neglect ที่ University of Waterloo
Leon Y. Deouell, และคณะ (28 March 2008). No disillusions in auditory extinction: perceiving a melody comprised of unperceived notes, frontiers in Human Neuroscience. doi:10.3389/neuro.09.015.2007.
Alloesthesia, Health Grades, เก็บจากแหล่งเดิมเมื่อ 2013-02-09, สืบค้นเมื่อ 2017-11-05
สมองกลีบข้าง (แดง)
นายแพทย์โทมัส เกรนเจอร์ สตัวร์ต
ภาพวาดนาฬิกาของคนไข้ภาวะละเลยกึ่งปริภูมิที่มีอาการ allochiria
การเลือกตั้งทั่วไปในเนเธอร์แลนด์ พ.ศ. 2555

การเลือกตั้งทั่วไปในเนเธอร์แลนด์ พ.ศ. 2555 จัดขึ้นในวันที่ 12 กันยายน พ.ศ. 2555 เพื่อเลือกสมาชิกสภาผู้แทนราษฎรใหม่จำนวน 150 คน การเลือกตั้งครั้งนี้เป็นการเลือกตั้งก่อนกำหนด การเลือกตั้งครั้งนี้เป็นชัยชนะของพรรคประชาชนเพื่อเสรีภาพและประชาธิปไตยซึ่งนำโดยนายมาร์ก รึตเตอ นายกรัฐมนตรี และสามารถจัดตั้งรัฐบาลผสมกับพรรคแรงงาน
ส่วนพรรคอื่นๆที่ได้คะแนนรองลงไปได้แก่ พรรคสังคมนิยม พรรคเรียกร้องประชาธิปไตยคริสเตียน ประชาธิปัตย์ 66 สหภาพคริสเตียน ครุนลิงก์ส พรรคการเมืองปฏิรูป พรรคเพื่อสัตว์ และไฟฟ์ติกปลุส
กีฬายิมนาสติกในโอลิมปิกฤดูร้อน 2008 – รอบคัดเลือกยิมนาสติกสากลหญิง

แม่แบบ:ยิมนาสติกโอลิมปิกฤดูร้อน2008
การแข่งขันกีฬายิมนาสติกสากลหญิงในโอลิมปิกฤดูร้อน 2008 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 8 ทีม, บุคคลรวมอุปกรณ์ 24 คน และอุปกรณ์ 4 ชนิด ชนิดละ 8 คน แต่ละประเทศสามารถส่งนักกีฬาเข้าแข่งขันได้สูงสุด 1 ทีม รายการ) การคัดเลือกสิ้นสุดเมื่อวันที่
ขอใจเธอแลกเบอร์โทร

| "ขอใจเธอแลกเบอร์โทร"> เพลงโดยหญิงลี ศรีจุมพล.จากอัลบั้มชุดที่ 1 ขาขาวสาวลำซิ่ง |
| --- | --- |
วางจำหน่าย: 30 ตุลาคม พ.ศ. 2555
แนวเพลง: ลูกทุ่ง, หมอลำ, หมอลำซิ่ง
ความยาว: 4:35
ค่ายเพลง: แกรมมี่โกลด์ (จีเอ็มเอ็ม แกรมมี่)
ผู้ประพันธ์เพลง: บอย เขมราฐ

มิวสิกวิดีโอ
"ขอใจเธอแลกเบอร์โทร" ที่ยูทูบ
 
"ขอใจเธอแลกเบอร์โทร" เป็นซิงเกิลของนักร้องลูกทุ่ง หญิงลี ศรีจุมพล เป็นเพลงจากอัลบั้ม ชุดที่ 1 ขาขาวสาวลำซิ่ง ในปี พ.ศ. 2555 ประพันธ์เนื้อร้อง-แต่งทำนองโดย บอย เขมราฐ และเรียบเรียงโดย สวัสดิ์ สารคาม ออกจำหน่ายพร้อมอัลบั้มในวันที่ 30 ตุลาคม พ.ศ. 2555 และอัปโหลดขึ้นเว็บไซต์ยูทูบครั้งแรกในวันที่ 23 มกราคม พ.ศ. 2556
การตอบรับ

เพลง "ขอใจเธอแลกเบอร์โทร" ได้ติดอันดับชาร์ทเพลง 2 ใน 100 อันดับบน YouTube Chart ที่มีคนดูมากที่สุดติดต่อกันอยู่หลายสัปดาห์ และ เป็นเพลงลูกทุ่งเพลงแรกที่มียอดคนดูเกิน 100,000,000 ครั้ง ซึ่งแซงหน้าเจ้าของสถิติเดิมอย่าง “รักต้องเปิด (แน่นอก)” ของศิลปิน “3.2.1” จากค่ายกามิกาเซ่ ในเครืออาร์เอส
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
Intensive Watch Top 20 Chart เพลงลูกทุ่ง: 1
GMM Grammy Gmember Chart Song Top 100: 11
GMM Grammy Gmember Chart MV Top 100: 8
GMM Gmember Chart MV Top 5: 1
FM 95 ลูกทุ่งมหานครชาร์ต Top 20: 1
VRZO CHART: 1
iTunes Thailand Video Top 10 Chart: 5
iTunes Thailand Download Top 10 Songs Chart: 5
| ชาร์ต (พ> ศ. 2557) | อันดับสูงสุด |
| --- | --- |
GMM Grammy Gmember Chart Song Top 100: 93
GMM Grammy Gmember Chart MV Top 100: 25
YouTube Chart: 2
FM 95 ลูกทุ่งมหานครชาร์ต Top 20: 3
การตอบรับ > การแปลง

นักร้องชาวจีนเชื้อสายจ้วง หวัง เสี่ยวหมิ่ง นำเพลงนี้ไปร้องในงานคอนเสิร์ตเชื่อมความสัมพันธ์ไทย-จีนเมื่อปี 2557 รวมถึงได้ถูกนำไปแสดงในประเทศไต้หวัน และยังได้ถูกแปลงเป็นภาษาต่าง ๆ รวมถึงภาษาไทยที่มีเนื้อหาจิดกัดรัฐบาลในขณะนั้นด้วย
รางวัล

รางวัลสยามดารา สตาร์ส อวอร์ดส์ 2013 ในปี 2555 สาขาเพลง เพลงลูกทุ่งยอดนิยมดีเด่น
รางวัล “No.1 Music Chart February 2013”  เพลงไทยลูกทุ่งที่ได้รับรางวัลอันดับหนึ่ง ที่ถูกเปิดบนสถานีวิทยุมากที่สุดในกรุงเทพฯ และปริมณฑล จากการวิจัยของ Intensive Watch ประจำเดือนกุมภาพันธ์ 2556
รางวัล MThai Top Talk-about 2014 เพลงที่ถูกกล่าวขวัญถึงมากที่สุด เพลง "ขอใจเธอแลกเบอร์โทร" จากเอ็มไทยดอตคอม เมื่อปี 2557
แหล่งข้อมูลอื่น

ฟังเพลงและเนื้อเพลง ขอใจเธอแลกเบอร์โทร  เก็บถาวร 2018-09-22 ที่ เวย์แบ็กแมชชีน
เนื้อเพลง ขอใจเธอแลกเบอร์โทร - หญิงลี ศรีจุมพล
พิชณ์สุกานต์ สนั่นเอื้อ (แอม แอวซะออน) เป็นหนึ่งในแดนเซอร์เพลงนี้
↑  "เผ็ดซี้ด!"แอม สาวมิสยูนิเวิร์สฯ"เปิดซิงจับไมค์ไส้ง่อนเด้งๆฝันเบียด"หญิงลี'!?". คลังข้อมูลเก่าเก็บจากแหล่งเดิมเมื่อ 2019-07-27. สืบค้นเมื่อ 2019-07-27.
↑  123RANKING SHOW | แดนเซอร์ปริศนา | EP.20 | 23 ก.ค. 62 [2/4 ]
การเตรียมกาแฟ
การชง

การชงกาแฟมีหลากหลายวิธี ซึ่งสามารถแบ่งเป็นประเภทตามการให้น้ำกับกากกาแฟ ได้สี่ประเภทหลักๆ ดังนี้
การต้มเดือด:
กาแฟตุรกี วิธีการดั้งเดิมในการชงกาแฟ ซึ่งยังคงใช้อยู่ในตะวันออกกลาง แอฟริกาเหนือ ตุรกี และกรีซ ได้แก่การต้มผงกาแฟละเอียดเข้ากับน้ำในหม้อคอคอด ซึ่งเรียกว่าไอบริก (ibrik) ในภาษาอารบิก, เซสฟ์ (cezve) ในภาษาตุรกี, และเซสวา (dzezva) ในภาษาบอสเนีย-โครเอเชีย-มอนเตเนโกร-เซอร์เบีย และปล่อยให้เดือดเล็กน้อย บางครั้งก็จะเติมน้ำตาลเข้าไปในหม้อด้วยเพื่อเพิ่มรสหวาน และยังเพิ่มรสและกลิ่นด้วยกระวาน (cardamom) ผลที่ได้คือกาแฟเข้มข้นถ้วยเล็กๆ มีฟองอยู่ข้างบน และกากกาแฟกองหนาเหมือนโคลนอยู่ที่ก้น
การใช้ความดัน:
เอสเพรสโซ ถูกชงด้วยน้ำเดือดอ้ดความดัน และมักเป็นพื้นฐานนำไปผสมกาแฟหลายๆ ชนิด หรือไม่ก็เสิร์ฟเปล่าๆ ก็ได้ (มักจะเป็นหลังจากมื้อค่ำ) กาแฟชนิดนี้เป็นหนึ่งในประเภทที่แรงที่สุดที่ดื่มกันโดยทั่วไป และมีรสชาติและความมัน (crema) ที่เป็นเอกลักษณ์
เครื่องชงกาแฟแบบใช้น้ำร้อนซึม (หรือหม้อม็อคค่า) มีลักษณะแบ่งออกเป็นสามส่วน โดยส่วนล่างใช้สำหรับต้มน้ำ เพื่อให้ไอลอยขึ้นไปยังกากกาแฟซึ่งอยู่ในส่วนตรงกลาง น้ำกาแฟที่ได้ ซึ่งมักมีความเข้มข้นระดับเดียวกับเอสเพรสโซ จะถูกเก็บอยู่ในส่วนบนสุด ส่วนที่มักวางติดกับเครื่องอุ่นหรือเตา เครื่องบางแบบยังอาจมีฝา 5 แก้วหรือพลาสติกใสเพื่อเอาไว้ดูกาแฟตอนที่มันลอยขึ้นข้างบน
การใช้แรงโน้มถ่วง:
การชงแบบหยด (หรือแบบกรอง) เป็นการหยดน้ำร้อนผ่านกากกาแฟที่วางอยู่ในที่กรอง (อาจเป็นกระดาษหรือโลหะเจาะรู) ความเข้มขึ้นอยู่กับสัดส่วนระหว่างน้ำกับกาแฟ แต่โดยปกติแล้วจะไม่เข้มข้นเท่าเอสเพรสโซ
เครื่องชงกาแฟแบบใช้น้ำร้อนซึมประเภทที่สอง ก็เป็นแบบที่ใช้แรงโน้มถ่วงดึงให้น้ำไหลผ่านกากกาแฟ แต่ให้ความเข้มมากกว่า
การจุ่ม:
เฟรนช์เพรส (หรือ cafetière) เป็นกระบอกแก้วที่สูงและแคบ ประกอบด้วยลูกสูบที่มีตัวกรอง กาแฟและน้ำร้อนจะถูกผสมกันในกระบอก (ประมาณ2-3นาที) ก่อนที่ตัวลูกสูบ ซึ่งอยู่ในรูปฟอยล์โลหะ จะถูกกดลง เพื่อให้เหลือแต่น้ำกาแฟอยู่ข้างบนพร้อมเสิร์ฟ
ถุงกาแฟ (ลักษณะเดียวกับถุงชา) เป็นวิธีที่ได้รับความนิยมน้อยกว่าการใช้ถุงชงชามาก เนื่องจากมันมีขนาดใหญ่กว่ามาก (ปริมาณกาแฟที่ต้องใส่เข้าไปในถุงมากกว่าปริมาณชามาก)
กาแฟทุกแบบที่ได้กล่าวมานี้ต่างใช้กากกาแฟชงกับน้ำร้อน กาแฟอาจถูกปล่อยค้างอยู่หรือไม่ก็ถูกกรองออกไป แต่ละวิธีต่างต้องการความละเอียดของการบดแตกต่างกันไป เครื่องทำกาแฟแบบไฟฟ้าสามารถต้มน้ำและชงผงที่ละลายได้ โดยไม่ต้องพึ่งคนมากนัก และบางประเภทก็มีตัวตั้งเวลาด้วย พวกที่ดื่มกาแฟอย่างจริงจังมักจะรังเกียจวิธีการที่สะดวกสบายแบบนี้ ซึ่งมักจะทำให้สูญเสียรสชาติและกลิ่นที่ดีไป คนกลุ่มนี้มักจะโปรดปรานกาแฟที่เพิ่งบดใหม่ๆ และวิธีการชงแบบดั้งเดิมมากกว่า
ดูเพิ่ม

กาแฟ
หม้อไอบริก
คลองบางบำหรุ

คลองบางบำหรุ เป็นคลองสายหนึ่งในจังหวัดนนทบุรีและกรุงเทพมหานคร ในปัจจุบันมีจุดเริ่มต้นอยู่ที่คลองพระคุณแม่ (หรือคูน้ำพระคุณพ่อแม่) ตรงแนวแบ่งเขตระหว่างตำบลบางกรวยกับตำบลวัดชลอ อำเภอบางกรวย จังหวัดนนทบุรี ไหลไปทางทิศใต้ ลอดผ่านทางรถไฟสายใต้เข้าท้องที่แขวงบางพลัด เขตบางพลัด กรุงเทพมหานคร จากนั้นวกไปทางทิศตะวันตกเฉียงใต้ ลอดผ่านถนนสิรินธรเข้าท้องที่แขวงบางบำหรุ และลอดผ่านถนนบรมราชชนนีเข้าท้องที่แขวงอรุณอมรินทร์ เขตบางกอกน้อย ก่อนไหลไปลงคลองบางกอกน้อยฝั่งซ้าย ปากคลองเป็นที่ตั้งของวัดนายโรง คลองมีความยาวประมาณ 4 กิโลเมตร และมีความกว้างประมาณ 4–7 เมตร
คลองบางบำหรุเป็นเส้นทางน้ำเก่าแก่ ปรากฏอยู่ในโครงนิราศหลายเรื่อง เช่น กำสรวลสมุทร วรรณกรรมสมัยอยุธยาตอนต้น
| 0 | 1 | 2 |
| --- | --- | --- |
| ฝ่ายสยงสุโนกไห้ |  | หานาง แม่ฮา |
| รยมทนนทึงแทงโลม |  | ลิ่นเล้า |
| 0 | 1 | 2 |
| --- | --- | --- |
| มาดลบำรุะคราง |  | ครวญสวาสดิ |
| ให้บำรุะหน้าเหน้า |  | จอดใจ ฯ |
| 0 | 1 | 2 |
| --- | --- | --- |
| บำรุะบำราษแก้ว |  | กูมา |
| จักบำรุงใครใคร |  | ช่วยได้ |
| 0 | 1 | 2 |
| --- | --- | --- |
| บรับบเร่อมอา |  | บ่ร่าง ละเลอย |
| โอ้บเร่อมน้องให้ |  | ไฝ่เหนสองเหน ฯ |
ยังมีนิราศหลายเรื่องที่กล่าวถึงบางบำหรุระหว่างการเดินทางไปนมัสการพระปฐมเจดีย์ ได้แก่ นิราศพระประธม ของกรมหลวงวงษาธิราชสนิท, นิราศพระประธม ของสุนทรภู่ และ นิราศพระปฐม ของหลวงจักรปาณี (ฤกษ์)
ย่านบางบำหรุเป็นแหล่งสวนมาแต่ครั้งกรุงศรีอยุธยา มีผลไม้ขึ้นชื่อคือสับปะรดบางบำหรุ ในช่วงก่อน พ.ศ. 2500 บริเวณปากคลองบางบำหรุมีตลาดน้ำ
เชิงอรรถ

↑  อย่างไรก็ตาม ผู้แต่ง กำสรวลสมุทร ซึ่งเดินทางออกจากกรุงศรีอยุธยามาตามแม่น้ำเจ้าพระยาสายเดิม (ในเวลานี้คือคลองอ้อมและคลองบางกรวย) ได้กล่าวถึง "บางบำหรุ" ไว้ก่อนที่จะกล่าวถึงบางเขน ดังนั้น "บางบำหรุ" ในโคลงนิราศนี้จึงอาจไม่ได้หมายถึงคลองบางบำหรุตรงวัดนายโรง แต่อาจหมายถึงทางน้ำสายอื่นที่มีชื่อว่าบางบำหรุเช่นกันในเวลานั้น หรือไม่ก็อาจหมายถึงคลองบางบำหรุสายเดียวกันนี้ โดยในสมัยนั้นอาจเชื่อมระหว่างแม่น้ำเจ้าพระยาสายเดิมช่วงที่เป็นคลองบางกรวยกับช่วงที่เป็นคลองบางกอกน้อยทุกวันนี้ แต่ลำคลองตอนบนได้ตื้นเขินลงในสมัยต่อมา ทั้งนี้ ทางน้ำที่ไหลเป็นแนวตรงกับคลองบางบำหรุไปลงคลองบางกรวยในปัจจุบันมีชื่อว่าคลองผู้การนงค์
กีฬาแฮนด์บอลในโอลิมปิกเยาวชนฤดูร้อน 2010

แม่แบบ:แฮนด์บอลโอลิมปิกเยาวชนฤดูร้อน2010
กีฬาแฮนด์บอลในโอลิมปิกเยาวชนฤดูร้อน 2010 เป็นการแข่งขันกีฬาแฮนด์บอลที่จัดขึ้นประเทศสิงคโปร์ กำหนดแข่งขันระหว่างวันที่ 20-25 สิงหาคม ค.ศ.2010 โดยได้จัดขึ้นที่สนาม Suntec Singapore International Convention and Exhibition Centre ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 0 รายการ โดยจะมีนักกีฬาเข้าร่วมแข่งขัน  คน จาก 12 ประเทศ
การคัดเลือก

รายละเอียดดังต่อไปนี้:
ประเทศที่เข้าร่วมแข่งขัน

ดังต่อไปนี้:
ประเทศที่เข้าร่วมแข่งขัน > ชาย

{{หลัก|กีฬาแฮนด์บอลชายในโอลิมปิกเยาวชนฤดูร้อน 2010}
| 0 | 1 | 2 |
| --- | --- | --- |
|  Group A  บราซิล   อียิปต์   สิงคโปร์ |  |  Group B  หมู่เกาะคุก   ฝรั่งเศส   เกาหลีใต้ |
ประเทศที่เข้าร่วมแข่งขัน > หญิง

{{หลัก|กีฬาแฮนด์บอลชายในโอลิมปิกเยาวชนฤดูร้อน 2010}
| 0 | 1 | 2 |
| --- | --- | --- |
|  Group A  แองกวิลลา   บราซิล   รัสเซีย |  |  Group B  ออสเตรเลีย   เดนมาร์ก   คาซัคสถาน |
สรุปเหรียญรางวัล

บทความหลัก: สรุปเหรียญโอลิมปิกเยาวชนฤดูร้อน 2010
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| Boys'  รายละเอียด |  อียิปต์ |  เกาหลีใต้ |  ฝรั่งเศส |
| Girls'  รายละเอียด |  เดนมาร์ก |  รัสเซีย |  บราซิล |
กีฬามวยสากลสมัครเล่นในโอลิมปิกฤดูร้อน 2012 – รอบคัดเลือก

แม่แบบ:มวยสากลสมัครเล่นโอลิมปิกฤดูร้อน2012
การแข่งขันกีฬามวยสากลสมัครเล่นในโอลิมปิกฤดูร้อน 2012 รอบคัดเลือก เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 285 คน แต่ละประเทศสามารถส่งนักกีฬาเข้าแข่งขันได้สูงสุด 10 คน (1 คนต่อรายการ) การคัดเลือกสิ้นสุดเมื่อวันที่ 19 พฤษภาคม ค.ศ. 2012
กีฬามวยสากลสมัครเล่นในโอลิมปิกฤดูร้อน 2016 – รอบคัดเลือก

แม่แบบ:มวยสากลสมัครเล่นโอลิมปิกฤดูร้อน2016
การแข่งขันกีฬามวยสากลสมัครเล่นในโอลิมปิกฤดูร้อน 2016 รอบคัดเลือก เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 286 คน แต่ละประเทศสามารถส่งนักกีฬาเข้าแข่งขันได้สูงสุด 13 คน (1 คนต่อรายการ) การคัดเลือกสิ้นสุดเมื่อวันที่
กีฬาฟุตบอลในโอลิมปิกเยาวชนฤดูร้อน 2010

แม่แบบ:ฟุตบอลโอลิมปิกเยาวชนฤดูร้อน2010
กีฬาฟุตบอลในโอลิมปิกเยาวชนฤดูร้อน 2010 เป็นการแข่งขันกีฬาฟุตบอลที่จัดขึ้นประเทศสิงคโปร์ กำหนดแข่งขันระหว่างวันที่ 12-25 สิงหาคม ค.ศ.2010  ซึ่งการแข่งขันกีฬาฟุตบอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 0 รายการ โดยจะมีนักกีฬาเข้าร่วมแข่งขัน 216 คน จาก 12 ประเทศ
การคัดเลือก

รายละเอียดดังต่อไปนี้:
ประเทศที่เข้าร่วมแข่งขัน

ดังต่อไปนี้:
ประเทศที่เข้าร่วมแข่งขัน > ชาย

| 0 | 1 | 2 |
| --- | --- | --- |
|  Group A  โบลิเวีย   เฮติ   วานูวาตู |  |  Group B  มอนเตเนโกร   สิงคโปร์   ซิมบับเว |
ประเทศที่เข้าร่วมแข่งขัน > หญิง

| 0 | 1 | 2 |
| --- | --- | --- |
|  Group A  อิหร่าน   ปาปัวนิวกินี   ตุรกี |  |  Group B  ชิลี   อิเควทอเรียลกินี   ตรินิแดดและโตเบโก |
สรุปเหรียญรางวัล

บทความหลัก: สรุปเหรียญโอลิมปิกเยาวชนฤดูร้อน 2010
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| Boys'  รายละเอียด |  โบลิเวีย |  เฮติ |  สิงคโปร์ |
| Girls'  รายละเอียด |  ชิลี |  อิเควทอเรียลกินี |  ตุรกี |
จอห์น รัสเซลล์ (นักการเมือง)

จอห์น รัสเซลล์ (เกิดเมื่อวันที่ 7 กันยายน ค.ศ. 1772 – เสียชีวิตเมื่อวันที่ 2 สิงหาคม ค.ศ. 1842) เป็นนักการเมืองจากสหรัฐอเมริกา ซึ่งเคยเป็นสมาชิกสภาผู้แทนราษฎรสหรัฐจากรัฐนิวยอร์ก เขต 14 ตั้งแต่ปี ค.ศ. 1805 จนถึงปี ค.ศ. 1809 สังกัดพรรคเดโมแครต-ริพับลิกัน ซึ่งก่อนหน้านี้เคยเป็นเสียนเมืองออตเซโก ตั้งแต่ปี ค.ศ. 1801 จนถึงปี ค.ศ. 1804
กีฬาโปโลในโอลิมปิกฤดูร้อน 1936

แม่แบบ:โปโลโอลิมปิกฤดูร้อน1936
การแข่งขันโปโลในโอลิมปิกฤดูร้อน 1936 เป็นการแข่งขันกีฬาโปโลในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 3-8 สิงหาคม พ.ศ. 2479 ซึ่งการแข่งขันกีฬาโปโลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ โดยมีนักกีฬาเข้าร่วมแข่งขัน 21 คน จาก 5 ประเทศ ซึ่งการแข่งขันครั้งนี้เป็นการแข่งขันกีฬาโปโลครั้งสุดท้ายในโอลิมปิก
ประเทศที่เข้าร่วมแข่งขัน

อาร์เจนตินา (4 - from a squad of 7)
เยอรมนี (4 - from a squad of 6)
สหราชอาณาจักร (4 - from a squad of 6)
ฮังการี (5 - from a squad of 8)
เม็กซิโก (4 - from a squad of 6)
สรุปเหรียญรางวัล

บทความหลัก: สรุปเหรียญโอลิมปิกฤดูร้อน 1936
สรุปเหรียญรางวัล > ตารางสรุปเหรียญ

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อาร์เจนตินา (ARG) | 1 | 0 | 0 | 1 |
| 2 |  สหราชอาณาจักร (GBR) | 0 | 0 | 0 | 0 |
| 2 |  เม็กซิโก (MEX) | 0 | 0 | 0 | 0 |
| รวม (3 ประเทศ) | รวม (3 ประเทศ) | 1 | 0 | 0 | 1 |
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมชาย |  อาร์เจนตินา (ARG)Manuel Andrada Roberto Cavanagh Luis Duggan Andrés Gazzotti |  สหราชอาณาจักร (GBR)David Dawnay Bryan Fowler Humphrey Patrick Guinness William Hinde |  เม็กซิโก (MEX)Juan Gracia Julio Mueller Antonio Nava Alberto Ramos |
คลองบางบาล

คลองบางบาล เป็นคลองสาขาแยกมาจากแม่น้ำเจ้าพระยา มีความยาวประมาณ 16 กิโลเมตร ไหลผ่านอำเภอบางบาล จังหวัดพระนครศรีอยุธยา ครอบคลุมพื้นที่ 10 ตำบล ได้แก่ ตำบลบางชะนี ตำบลไทรน้อย ตำบลบางบาล ตำบลวัดยม ตำบลมหาพราหมณ์ ตำบลสะพานไทย ตำบลกบเจา ตำบลบ้านคลัง ตำบลพระขาว และตำบลน้ำเต้า